|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 29.04.2021.

|  |
| --- |
|  |

**Спољнотрговинска робна размена, за март 2021.****Укупна спољнотрговинска робна размена Србије за период јануар-март 2021. године износи:**– **13019,7 милионa долара – пораст од 15,6% у односу на исти период претходне године;**– **10790,4 милиона евра – пораст од 5,5% у односу на исти период претходне године.****Извезено** је робе у вредности од **5819,8** **мил. долара**, што чини раст од 24,6% у односу на исти период претходне године, а **увезено** је робе у вредности од **7199,9 мил. долара**, што је за 9,2% више него у истом периоду претходне године. **Извоз** робе, изражен у **еврима**, имао је вредност од **4822,9 милиона**, што чини раст од 13,8% у односу на исти период претходне године. **Увоз** робе имао је вредност од **5967,5 милиона**, што представља смањење од 0,3% у односу на исти период прошле године. **Дефицит** износи **1380,0 мил. долара**, што чини **смањење од 28,2%** у односу на исти период претходне године. Изражен у еврима, дефицит износи **1144,5** милиона, што је **смањење од 34,6**% у поређењу са истим периодом претходне године.**Покривеност увоза извозом** је **80,8%** и већа је од покривености у истом периоду претходне године, када је износила 70,9%.Посматрано регионално, највеће учешће у извозу Србије имао је Регион Војводине (36,7%); следи Београдски регион (23,5%), Регион Шумадије и Западне Србије (22,0%), Регион Јужне и Источне Србије (17,7%), а око 0,1% извоза је неразврстано по територијама. Највеће учешће у увозу Србије имао је Београдски регион (46,0%); следе Регион Војводине (27,9%), Регион Шумадије и Западне Србије (14,6%), Регион Јужне и Источне Србије (10,7%), а око 0,8% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 61,2%(3564,4 мил. долара), следе роба за широку потрошњу, 28,0% (1631,7) и опрема, 10,7% (623,5). Некласификована роба по намени износи 0,0% (0,2 мил. долара). У **структури увоза по намени производа** највише су заступљени производи за репродукцију, 53,1% (3819,9 мил. долара), следе роба за широку потрошњу, 20,8% (1495,1), и опрема, 14,2% (1021,0). Некласификована роба по намени износи 12,0% (863,9 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 63,4% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 752.2 | 623.1 | Немачка  | 996.3 | 826.0 |
| Италија | 509.6 | 422.5 | Кина | 942.1 | 780.6 |
| Румунија  | 436.2 | 361.5 | Италија | 607.5 | 504.0 |
| Босна и Херцеговина  | 388.1 | 321.8 | Мађарска | 344.5 | 285.5 |
| Мађарска | 296.0 | 245.1 | Турска | 334.2 | 277.3 |

Наш други по важности партнер јесу земље CEFTA, са којима имамо суфицит у размени од 566,0 мил. долара, који је резултат углавном извоза: пољопривредних производа (житарице и производи од њих), нафте и нафтних деривата, електричних машина и апарата, друмских возила и гвожђа и челика. Извоз Србије износи 838,7 а увоз 272,7 мил. долара за посматрани период. Покривеност увоза извозом је 307,6%. Изражено у **еврима**, извоз износи 695,5а увоз 226,1 мил. евра (суфицит је 469,4 мил. евра, а покривеност увоза извозом 307,6%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и моторни бензин, а увози се кокс и полукокс од каменог угља и жица од гвожђа и челика), Црном Гором (извозе се лекови за малопродају и руде олова и концентрати, а увозе се највише електрична енергија и димљено свињско месо) и Северном Македонијом (извоз електричних проводника и отпаци од гвожђа и челика, а увозе се највише заварене цеви од гвожђа и челика и лекови за малопродају). Од осталих земаља истиче се и суфицит са Румунијом, Чешком, Великом Британијом, Хрватском, Бугарском, Шведском, Словенијом, Словачком. Највећи дефицит јавља се у трговини са Кином (због увоза телефона за мрежу станица и лаптопова). Следи дефицит са: Немачком, Турском, Ираком, Италијом, Белгијом, Републиком Корејом, Француском, Мађарском, Шпанијом, Пољском, Грчком, Швајцарском, Руском Федерацијом, Аустријом... **Према одсецима Стандардне међународне трговинске класификације (СМТК)**, извоз првих пет одсека чини 33,8% укупног извоза. Увоз првих пет одсека чини 25,3% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 12,0%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 788.1 | 653.0 | Електричне машине и апарати | 563.1 | 466.6 |
| Житарице и производи од њих  | 362.1 | 300.1 | Друмска возила | 341.8 | 283.5 |
| Погонске машине и уређаји | 296.1 | 245.3 | Индустријске машине за општу употребу | 334.7 | 277.6 |
| Производи од каучука | 264.3 | 218.9 | Медицински и фармацеутски производи | 332.3 | 275.2 |
| Поврће и воће | 258.6 | 214.2 | Гвожђе и челик | 248.3 | 205.8 |
|  |  |  |  |  |  |

У **марту** 2021. годинеје извезено је робе у вредности од **2251,9 милиона долара**, што чини повећање од 45,9% у односу на исти месец претходне године. Увоз је износио **2843,3 милиона долара**,што је повећање од 21,1% у односу на исти месец претходне године.Изражено у еврима извезено је робе у вредности од **1881,7 милиона евра**, што чини повећање од 34,9% у односу на исти месец претходне године. Увоз је износио **2375,3 милиона евра**, што је повећање од 11,6% у односу на исти месец претходне године. Рачунато у доларима, десезонирани индекс март 2021 / фебруар 2021. године показује раст извоза за 1,2% и пад увоза за 3,1%. Рачунато у еврима, десезонирани индекс март 2021 / фебруар 2021. године показује раст извоза за 1,8% и пад увоза за 2,4%.Према Номенклатури статистике спољне трговине (**НССТ**) за месец ***март***:На листи првих 5 производа у **извозу**, прво место заузима извоз *сетова проводника за авионе, возила и бродове* (154 мил. долара)*;* друго место припада извозу *кукуруза* (80 мил. долара); на трећем месту је извоз *нових спољних гума за аутомобиле,* са 50 мил. долара*;* следиизвоз *рафинисаног бакра,* са 43 мил. долара; последње место припада извозу *аутомобила*, *паљење свећицом*, *преко 1000, али испод 1500 cm3,*  са 40 мил. долара.Листа првих 5 производа у **увозу** показује да су *лекови за малопродају* (89 мил. долара) наш први увозни производ; други по значају је увоз *осталих електричних проводника, за напон <1000V* (39 мил. долара); на трећем месту листе је *природни гас* (38 мил. долара); следи увоз *делова и прибор за моторна возила* (34 мил. долара); последње место заузима увоз *телефона за мрежу станица,* са 30 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |